open-index/open-wikipedia-markdown huggingface dataset:
এস্তাদিও বার্নাব্যু

**এস্তাদিও বার্নাব্যু** রিয়াল মাদ্রিদ ফুটবল ক্লাবের নিজেস্ব মাঠ বা হোম ভেন্যু। ফুটবল বিশ্বে এটি একটি অত্যন্ত পরিচিত মাঠ। আয়োতনে এই মাঠ ইউরপের বৃহত্তম মাঠগুলোর মধ্যে আন্যতম। বর্তমানে এই মাঠে একসাথে প্রায় নব্বই হাজার দর্শক খেলা উপভোগ করতে পারে; যদিও শুরুর দিকে এটি দর্শক ধারণ করতো প্রায় দেড় লক্ষ।

স্টেডিয়ামের নাম ১৯৫৫ থেকে ২০২৫ সাল পর্যন্ত ‘এস্তাদিও সান্তিয়াগো বার্নাব্যু’ থাকলেও, ২০২৫ সালের নভেম্বর মাসে অফিসিয়ালি নাম থেকে ‘সান্তিয়াগো’ অংশটি বাদ দিয়ে শুধু ‘এস্তাদিও বার্নাব্যু’ করা হয়।

## ইতিহাস
[থাম্ব|[Paseo de la Castellana|কাস্তেয়ানা স্ট্রিট থেকে স্টেডিয়ামের উত্তর-পশ্চিমের বহিঃদৃশ্য]]
[থাম্ব|[Paseo de la Castellana|কাস্তেয়ানা স্ট্রিট থেকে স্টেডিয়ামের দক্ষিণ-পশ্চিমের বহিঃদৃশ্য]]
থাম্ব|স্টেডিয়ামের প্যানরোমিক দৃশ্য
থাম্ব|দক্ষিণ-পশ্চিম কোণ থেকে স্টেডিয়ামের দৃশ্য, মার্চ ২০১৬
[থাম্ব|[২০০৬–০৭ লা লিগা, মাদ্রিদ ডার্বির সময় স্টেডিয়ামের দৃশ্য]]
[থাম্ব|[2010 UEFA Champions League Final|২০১০ উয়েফা চ্যাম্পিয়ন্স লীগ ফাইনালের উদ্বোধনী অনুষ্ঠান]]

পুরানো রামিন আমিনের সংলগ্ন জমি কেনার জন্য ১৯২৪ সালের ২২ শে জুন, বাংকো মার্কেন্তিল এ ইন্দুস্ত্রিয়াল ব্যাংক সান্তিয়াগো বার্নাব্যু ইয়েস্তে এবং রাফায়েল সালগাদোকে ঋণ প্রদান করে। ১৯৪৪ সালের ৫ সেপ্টেম্বর স্থপতি মানুয়েল মুনিয়োস মোনাস্টেরিও এবং লুইস আলেমানি সোলেরকে নিয়োগ দেওয়া হয় এবং নতুন স্টেডিয়ামের কাঠামো দেয়। ১৯৪৪ সালের ২৭ অক্টোবর, স্টেডিয়ামটির নির্মাণ কাজ শুরু হয়।

*ন্যুয়েভো এস্তাদিও চামার্তিনের* উদ্বোধন করা হয় ১৪ ডিসেম্বর ১৯৪৭ তারিখে পর্তুগিজ ক্লাব ওএস বেলেনেন্সেস ও রিয়াল মাদ্রিদের মধ্যকার একটি ম্যাচ দ্বারা,যেখানে *লস ব্লাঙ্কোস*রা ৩-১ গোলে জয়ী হয়। স্টেডিয়ামের প্রথম গোলদাতা সাবিনো বারিনাগা। প্রাথমিক অবস্থায় দর্শকধারণ ক্ষমতা ছিলো ৭৫,১৪৫।

### ১৯৫০'র দশক
প্রথম বড় সংস্কার ঘটে ১৯৫৫ সালে। সেই বছরের ১৯ জুন স্টেডিয়ামটি ১২৫,০০০ দর্শক ধারণক্ষমতার জন্য বড় করা হয়। সুতরাং, এই স্টেডিয়ামটি সদ্য প্রতিষ্ঠিত ইউরোপীয় কাপের সমস্ত অংশগ্রহণকারীদের বৃহত্তম স্টেডিয়ামে পরিণত হয়।

১৯৫৫ সালের ৪ জানুয়ারীর এক সাধারণ পরিষদের পর, ক্লাবের সভাপতি সান্তিয়াগো বার্নাব্যুর সম্মানে বর্তমান নামটি গ্রহণ করা হয়।

১৯৫৭ সালের মে মাসে, রিয়াল মাদ্রিদ ব্রাজিলের স্পোর্ট রেসিফের বিপক্ষে একটি খেলায় বৈদ্যুতিক স্টেডিয়ামের আলো ব্যবহার করেছিল।

### ১৯৮০'র দশক

স্পেনে অনুষ্ঠিত ১৯৮২ ফিফা বিশ্বকাপের আগে আর কোনো বড় পরিবর্তন ঘটেনি।

## আয়োজক
### ১৯৬৪ ইউরোপীয় নেশন্স কাপ
তৎকালীন ইউরোপীয় নেশন্স কাপ-এর দ্বিতীয় সংস্করণ যা বর্তমানে উয়েফা ইউরোপীয় চ্যাম্পিয়নশিপ-নামে পরিচিত তার অন্যতম আয়োজক মাঠ হিসেবে ব্যাবহৃত হয়। এই মাঠে ফাইনাল ও একটি সেমি-ফাইনাল খেলা অনুষ্ঠিত হয়। প্রায় ৭৯,১১৯ জন দর্শকের উপস্থিতিতে সেই ফাইনাল ম্যাচ এখনো অব্দি কোনো ইউরো চ্যাম্পিয়নশিপ ম্যাচে হওয়া সর্বোচ্ছ দর্শকের উপস্থিতি।

### [[১৯৮২ ফিফা বিশ্বকাপ]]
পাওলো রসি , কার্ল-হাইন্ৎস রুমেনিগে-দের সাফল্যগাথা ১৯৮২ ফিফা বিশ্বকাপের অন্যতম আয়োজক মাঠ হিসেবে ব্যাবহৃত হয়। এই মাঠে ফাইনাল ও দ্বিতীয় গ্রুপ স্টেজের গ্রুপ বি খেলা অনুষ্ঠিত হয়। গ্রুপে পশ্চিম জার্মানি , ইংল্যান্ড ও স্বাগতিক স্পেন অংশ নেয়। সে বছর থেকে বিশ্বকাপ অংশগ্রহণকারী দেশের সংখ্যা ১৬ থেকে বাড়িয়ে ২৪ করা হয়।

## বর্তমান রূপ

## তথ্যসূত্র

স্পেন
বিষয়শ্রেণী:স্পেনের ফুটবল মাঠ
বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:স্পেনের স্টেডিয়াম
ম্যাসিডনের প্রথম আলেকজান্ডার

**প্রথম আলেকজান্ডার** বা **প্রথম আলেকজান্দ্রোস** () ম্যাসিডন শাসনকারী আর্গিয়াদ রাজবংশের দশম রাজা ছিলেন।

## গ্রিসের সঙ্গে সম্পর্ক
প্রথম আলেকজান্ডার নিজেকে হেরাক্লিসের বংশধর বলে দাবী করলেও, এথেন্সের বহু অধিবাসী ম্যাসিডোনিয়দের বর্বর বলেই গণ্য করতেন। ৫০৪ খ্রিস্টপূর্বাব্দে হেল্লানোডিকাই বিচারমন্ডলী তার গ্রিক রক্তের দাবী মেনে নিয়ে তাকে গ্রিকদের জন্য নির্দিষ্ট অলিম্পিক গেমসে অংশ নিতে অনুমতি দেয়। প্রথম আলেকজান্ডার এথেন্সের অনুকরণে তার রাজসভা নির্মাণ করান। তিনি পিন্ডার ও ব্যাকিলেডিজ নামক দুইজন গ্রিক কবির পৃষ্ঠপোষক ছিলেন। এথেন্সে প্রোক্সেনিয়া বা রাজদূত হিসেবেও প্রথম আলেকজান্ডারের উল্লেখ পাওয়া যায়। গ্রিকদের প্রতি তার অনুরাগের কারণে তিনি গ্রিক দেশপ্রেমিকদের জন্য ব্যবহৃত *ফিলহেলেনি* () বা *গ্রিকদের প্রিয়* উপাধি লাভ করেন।

## পারস্য সাম্রাজ্যের সঙ্গে সম্পর্ক

৪৯৮ খ্রিস্টপূর্বাব্দে প্রথম আলেকজান্ডার যখন পিতা প্রথম আমুনতাসের স্থালাভিষিক্ত হয়ে ম্যাসিডনের সিংহাসনে আরোহণ করেন, তখন ম্যাসিডন হাখমানেশী সম্রাট প্রথম দারিয়ুসের সামন্তরাজ্যে পরিণত হয়েছে। ৪৯২ খ্রিষ্টাব্দে পারস্য সেনাপতি মার্ডোনিয়াসের গ্রিক অভিযানের ম্যাসিডন সম্পূর্ণ রূপে হাখমানেশী সাম্রাজ্যের অধীনস্থ হয় এবং প্রথম আলেকজান্ডার ম্যাসিডনের নামমাত্র শাসকে পরিণত হন। এতৎসত্ত্বেও স্যাল্যামিসের যুদ্ধে প্রথম আলেকজান্ডার পারস্য সেনাবাহিনীর সম্ভাব্য রণকৌশল সম্বন্ধে পরামর্শ দিয়ে গ্রিকদের সাহায্য করেছিলেন। যুদ্ধে গ্রিকরা টেম্পে নামক একটি গর্জ প্রতিরক্ষার কৌশল নিয়েছিলেন, কিন্তু প্রথম আলেকজান্ডার তাদের একটি পরিবর্ত রাস্তার কথা সম্বন্ধে অবগত করলে গ্রিকরা বিশাল পারস্য সেনাবাহিনী পৌছনোর আগেই তার পরামর্শমতো নিরাপদ স্থানে চলে যেতে সক্ষম হয়।

## তথ্যসূত্র

বিষয়শ্রেণী:আর্গিয়াদ রাজবংশ
বিষয়শ্রেণী:খ্রিস্টপূর্ব ৬ষ্ঠ শতাব্দীতে জন্ম
বিষয়শ্রেণী:খ্রিস্টপূর্ব ৪৫৪-এ মৃত্যু
বিষয়শ্রেণী:খ্রিস্টপূর্ব ৫ম শতাব্দীর ম্যাসিডোনীয় রাজশাসক
বিষয়শ্রেণী:ম্যাসিডোনিয়ার আর্গিয়াদ রাজা
নবাবগঞ্জ

**নবাবগঞ্জ** দ্বারা বাংলাদেশের একাধিক স্থানের নাম নির্দেশ করা হয়।

## জেলা
* নবাবগঞ্জ জেলা - রাজশাহী বিভাগের একটি জেলা।

## উপজেলা
* নবাবগঞ্জ সদর উপজেলা
* নবাবগঞ্জ উপজেলা, দিনাজপুর
* নবাবগঞ্জ উপজেলা, ঢাকা

## অন্যান্য
* নবাবগঞ্জ জাতীয় উদ্যান - দিনাজপুর জেলায় অবস্থিত একটি জাতীয় উদ্যান।
ফরিদপুর ইঞ্জিনিয়ারিং কলেজ

**ফরিদপুর ইঞ্জিনিয়ারিং কলেজ** বাংলাদেশের ফরিদপুর শহরে অবস্থিত একটি স্নাতক পর্যায়ের বিশেষায়িত সরকারি প্রকৌশল কলেজ। ২০১০ সালে এই কলেজটি প্রতিষ্ঠিত হয়। প্রতিষ্ঠালগ্ন থেকেই এটি একাডেমিক ভাবে ঢাকা বিশ্ববিদ্যালয় এর প্রকৌশল ও প্রযুক্তি অনুষদ এবং প্রশাসনিক ভাবে শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের  কারিগরি শিক্ষা অধিদপ্তর এর অধিভুক্ত। এখানকার স্নাতকদের ঢাকা বিশ্ববিদ্যালয় চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।

## ইতিহাস
২০০৫ সালে বাংলাদেশ সরকারের নিজস্ব অর্থায়নে এবং শিক্ষা প্রকৌশল অধিদপ্তরের বাস্তবায়নে ৫৩ কোটি টাকা ব্যয়ে  ফরিদপুর শহরতলীর বায়তুল আমান এলাকায় ফরিদপুর ইঞ্জিনিয়ারিং কলেজের নির্মাণ কাজ শুরু হয় ও ২০১০ সালের দিকে কাজ শেষ হয়। ঐ বছরই শিক্ষাকার্যক্রম শুরু করার থাকলেও বিদ্যুৎ ও পানি সংযোগের জটিলতার কারণে পরবর্তী তিন বছরে কর্তৃপক্ষ প্রকৌশল কলেজটি চালু করতে পারেনি। অবশেষে ২০১৩-২০১৪ শিক্ষাবর্ষে সালে কলেজে ভর্তি কার্যক্রম শুরু হয়। ফরিদপুর ইঞ্জিনিয়ারিং কলেজে  তড়িৎ ও ইলেকট্রনিক প্রকৌশল,  পুরকৌশল ও কম্পিউটার বিজ্ঞান ও প্রকৌশল এই ৩টি  বিভাগে পড়ানোর কথা থাকলেও, প্রাথমিক ভাবে তড়িৎ ও ইলেকট্রনিক প্রকৌশল ও পুরকৌশল বিভাগের কার্যক্রম শুরু হয় ও এবং প্রথম বছর ৬০ জন করে দুই বিভাগে ১২০ জন ভর্তি করা হয়। পর্যায়ক্রমে ২০১৪-১৫ সেশনে ১২০ জন ভর্তি করা হয়। ২০১৫-১৬ও ২০৬-১৭ সেশনে ১২০ ভর্তি করানো হয়।

## ক্যাম্পাস
ফরিদপুর ইঞ্জিনিয়ারিং কলেজ ফরিদপুর শহর থেকে ২.৭ কি.মি দূরে অবস্থিত। ৫ একরের উপর নির্মিত এই কলেজ ক্যাম্পাসে ১০টি প্রাতিষ্ঠানিক ভবন হয়েছে। কলেজ ক্যাম্পাসে ছাত্রদের জন্য ছাত্রাবাস ও ছাত্রীদের জন্য ছাত্রী নিবাস রয়েছে। এছাড়াও ক্যাম্পাসে ব্যাংক, ডাকঘর, ক্যাফেটেরিয়া, গ্রন্থাগার, মসজিদ, বিজ্ঞান গবেষণা ল্যাব সহ বিভিন্ন সাংস্কৃতিক ক্লাব। এছাড়াও ৪টি কম্পিউটার ল্যাব সহ সিভিল, ইইই ও সিএসই বিভাগের জন্য আলাদা আলাদা ৫ তলা ভবন সংবলিত আধুনিক ল্যাব প্রভৃতি সুযোগ সুবিধা রয়েছে। প্রতিটি বিল্ডিং এর ৪র্থ ফ্লোরে ক্লাসরুম ও দ্বিতীয় তলায় অফিস। বাকী ৩টি ফ্লোর ল্যাব ও গবেষনাগার।

## ভর্তি প্রক্রিয়া ও শিক্ষা কার্যক্রম
এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে ঢাকা বিশ্ববিদ্যালয়ের প্রযুক্তি ইউনিটের মাধ্যমে এ কলেজে পড়ার জন্য আবেদন করতে পারে। প্রযুক্তি ইউনিটের ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজের শিক্ষা কার্যক্রম ঢাকা বিশ্ববিদ্যালয়ের প্রকৌশল ও প্রযুক্তি অনুষদের অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করা হয় । যদিও শিক্ষা সমাপ্ত করতে সাধারণত ৫ - ৫.৫ বছর সময় প্রয়োজন হয়।

## বিভাগ
*তড়িৎ ও ইলেক্ট্রনিক প্রকৌশল বিভাগ (ইইই)
*পুরকৌশল (সিভিল) বিভাগ (সিই)
*কম্পিউটার বিজ্ঞান ও প্রকৌশল (সিএসই)

## তথ্যসূত্র

## বহিঃসংযোগ

* ফরিদপুর ইঞ্জিনিয়ারিং কলেজ - অফিসিয়াল ওয়েবসাইট
* ফরিদপুর ইঞ্জিনিয়ারিং কলেজ ফেইসবুক পেইজ

বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ফরিদপুরের বিশ্ববিদ্যালয় ও মহাবিদ্যালয়
বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয়
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৩-এ বাংলাদেশে প্রতিষ্ঠিত
বিলি বার্নস

**উইলিয়াম বার্নস** (; জন্ম: ২৭ মে, ১৮৫২ - মৃত্যু: ২৪ মার্চ, ১৮৯৯) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন। ঘরোয়া কাউন্টি ক্রিকেটে নটিংহ্যামশায়ার ক্লাবের প্রতিনিধিত্ব করেন **বিলি বার্নস**।

## খেলোয়াড়ী জীবন
১৮৭৫ থেকে ১৮৯৪ মেয়াদকালে নটিংহ্যামশায়ার ক্রিকেট ক্লাবের সদস্য ছিলেন তিনি। তার মুখে কোন দাঁত ছিল না ও এর কারণ সম্পর্কে কিছুই জানা যায়নি।

১৮৮০ থেকে ১৮৯০ সময়কালের মধ্যে ইংল্যান্ড ক্রিকেট দলের পক্ষে আন্তর্জাতিক ক্রিকেট খেলায় অংশগ্রহণ করেন। ৬ সেপ্টেম্বর, ১৮৮০ তারিখে লন্ডনের কেনিংটন ওভালে অস্ট্রেলিয়ার বিপক্ষে তার টেস্ট অভিষেক ঘটে। প্রথম ইনিংসে ২৮ ও দ্বিতীয় ইনিংসে ৫ রান তোলেন। এছাড়াও উইলিয়াম মোলের উইকেট নিয়েছিলেন তিনি। খেলায় ইংল্যান্ড ৫ উইকেটে জয়লাভ করে।

সমগ্র খেলোয়াড়ী জীবনে তিনি তিনবার অস্ট্রেলিয়া ও একবার উত্তর আমেরিকা সফর করেন। তন্মধ্যে, ১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যান। অস্ট্রেলীয় অধিনায়ক পার্সি ম্যাকডোনেলকে ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাকে বিরত রাখা হয়। ঐ বলটি রেজিনাল্ড উড খুঁজে পান ও তার পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল।

## অবসর
১৮৯৫ থেকে ১৮৯৮ সালের মধ্যে লর্ড’স ক্রিকেট গ্রাউন্ডের মাঠ কর্মকর্তার দায়িত্বে ছিলেন তিনি। এছাড়াও প্রয়োজনে আম্পায়ার হিসেবেও খেলা পরিচালনা করতেন।

ক্রিকেট মৌসুমের অবসর সময়ে ম্যান্সফিল্ড উডহাউজের অ্যাঞ্জেল ইনে জমি দেখাশোনা করতেন বার্নস। সেখানেই মার্চ ১৮৯৯ সালে তার দেহাবসান ঘটে। ১৮৯০ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।

## ব্যক্তিগত জীবন
‘এলিজা’ নাম্নী এক রমণীর পাণিগ্রহণ করেন তিনি। শুধুমাত্র গ্রীষ্মকালেই পেশাদারী পর্যায়ে ক্রিকেট খেলতেন। ১৮৮১ সালের জরীপে তাকে তুলাচাষীরূপে দেখানো হয়। তার ভাই টমাস, ভাইপো জেমস বার্নস - উভয়েই প্রথম-শ্রেণীর ক্রিকেটে অংশ নিয়েছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৫২-এ জন্ম
বিষয়শ্রেণী:১৮৯৯-এ মৃত্যু
বিষয়শ্রেণী:অল-ইংল্যান্ড ইলাভেনের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:লর্ড লন্ডেসবোরা একাদশের ক্রিকেটার
বিষয়শ্রেণী:প্লেয়ার্স অব দ্য নর্থের ক্রিকেটার
বিষয়শ্রেণী:আর. ডাফ্ট একাদশের ক্রিকেটার
টিপু শাহ

**টিপু শাহ** বা **টিপু পাগলা** বা **টিপু গারো** () (?  - ৮ অক্টোবর ১৮৫২) ছিলেন ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের একজন ব্যক্তিত্ব এবং শেরপুরে সংঘটিত উনিশ শতকের প্রথমদিকের একজন পাগলপন্থি বিদ্রোহী। তার পিতা করম শাহ পাগলপন্থি সম্প্রদায়ের প্রবর্তক ছিলেন।

## পাগলপন্থি বিদ্রোহ
১৮১৩ সনে পিতার মৃত্যুর পর তিনি গারো হাজংদের সর্দার হয়ে নিপীড়ক জমিদারদের হাত থেকে তাদের বাঁচাবার জন্য এক বিরাট সশস্ত্র দল তৈরি করেন এবং ঘোষণা করেন যে বিঘা-পিছু চার আনার বেশি কর দেওয়া হবে না। কেদারনাথ মজুমদার প্রণীত 'ময়মনসিংহের ইতিহাস' এ টিপুর বিদ্রোহের কথা বিস্তৃত ভাবে বর্নিত আছে। বে আইনি কর,*খরচা*, *মাথট, আবোয়াব* ইত্যাদি করের বোঝা চাপানোর ফলেই প্রবল বিক্ষোভকে বিদ্রোহে পরিনত করেন টিপু। ১৮২৫ সনে শেরপুরের জমিদার তাদের আক্রমণের মুখে পালিয়ে গিয়ে ইংরেজ কালেক্টর ভ্যাম্পিয়ারের কাছে আশ্রয় নেন। শেরপুর শহরকে কেন্দ্র করে টিপু নতুন গারোরাজ্য ও স্বাধীন শাসন ব্যবস্থা চালু করেন এবং "জরিপাগড়" নামে একটি পুরনো কেল্লায় গিয়ে রাজা হয়ে বসেন। ভ্যাম্পিয়ার তাকে গ্রেপ্তার করলে সৎ জীবনযাপনের প্রতিশ্রুতিতে তিনি ছাড়া পান। ১৮২৭ সালে পুনরায় হাঙ্গামার জন্য তিনি গ্রেপ্তার হন। ময়মনসিংহের সেশন-জজের বিচারে তার যাবজ্জীবন কারাদণ্ড হয়। কারাবাসকালে তার মৃত্যু ঘটে। মৃত্যুর পর তার গৃহ শিষ্যদের পীঠস্থান হয়ে ওঠে। তিনি গারো আদিবাসীদের ধর্মীয় গুরু ছিলেন। টিপু শাহ তার পিতার মতো কামেল পুরুষ এবং ভবিষ্যৎ প্রবক্তা ছিলেন বলে তার ভক্তরা মনে করত। ভক্তদের বিশ্বাস ছিলো যে, টিপু শাহ যা ইচ্ছা তাই করতে পারতেন। টিপুর এই ক্ষমতা ও যোগ্যতা তাকে কৃষককুলের নেতৃত্ব গ্রহণে প্রভাবিত করে।

## অন্যান্য নেতৃবৃন্দ
* করম শাহ
* জানকুপাথর

## আরো দেখুন
* ফকির-সন্ন্যাসী বিদ্রোহ 
* নীল বিদ্রোহ
* সিপাহী বিদ্রোহ
* ময়মনসিংহের ইতিহাস

## তথ্যসূত্র

বিষয়শ্রেণী:১৮৫২-এ মৃত্যু
বিষয়শ্রেণী:শেরপুর জেলার ব্যক্তি
বিষয়শ্রেণী:ময়মনসিংহের বিপ্লবী
বিষয়শ্রেণী:বাঙালি ভারতীয় স্বাধীনতা সংগ্রামী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:নেত্রকোণা জেলার ব্যক্তি
বিষয়শ্রেণী:১৯শ শতাব্দীর বাঙালি
বিষয়শ্রেণী:ব্রিটিশ কারা হেফাজতে মারা যাওয়া বন্দী
পাগলপন্থি বিদ্রোহ

**পাগলপন্থি বিদ্রোহ** হচ্ছে ১৮২৪ - ১৮৩৩ সালের মধ্যে উত্তর ময়মনসিংহ অঞ্চলে পাগলপন্থি সম্প্রদায়ের নেতৃত্বে যে কৃষকবিদ্রোহ সংঘটিত হয় তার নাম। এই বিদ্রোহের চৌহদ্দি ছিলো দক্ষিণ পশ্চিমে পুরাতন ব্রহ্মপুত্র নদ, উত্তরে গারো পাহাড়রাজি এবং পূর্বে হাওড় এলাকা। অতীতে এই এলাকা ছিলো সকল কেন্দ্রীয় সামন্ত শক্তির নিয়ন্ত্রণ মুক্ত। এলাকাটির রাজনৈতিক বৈশিষ্ট্য ছিলো এর আঞ্চলিক স্বাধীনতা।

পাগলপন্থি বিদ্রোহের প্রথম পর্ব ছিলো ১৮২৪-২৫ সাল পর্যন্ত। এই সময় বিদ্রোহী কৃষকদের সব দাবি একমুখী হয়ে ওঠে। অতিরিক্ত করারোপ, বেগার প্রথা, বার্মাযুদ্ধজনিত বিভিন্ন কর, রসদ সরবরাহ, পুলিসের অত্যাচার ও চাঁদা আদায় ইত্যাদির স্থলে টিপু শাহ কর্তৃক পরিমিত রাজস্ব প্রদানের প্রতিশ্রুতিতে কৃষক শ্রেণি পাগলপন্থিদের কর্মসূচিতে বিশ্বাস স্থাপন করে। ১৮২৫ সালের ১৯ জানুয়ারি বিদ্রোহীরা শেরপুর শহর ও জমিদারদের স্থাপনাসমূহ আক্রমণ করে। তাঁরা কর্তব্যরত ম্যাজিস্ট্রেটের নিকট দাবি তোলে যে তাঁরা জমিদারি অত্যাচার ও শোষণ উৎপীড়ন মানতে রাজি নয়। ১৮৩৩ সালের ১ এপ্রিল সরকারি বাহিনী শেরপুর শহর পুনর্দখল করে। সরকার সেনাবাহিনী মোতায়েন করে এবং ৩ মে সামরিক বাহিনী বিদ্রোহীদের উপর ব্যাপক আক্রমণ চালায় এবং তাঁদের স্থাবর-অস্থাবর সম্পদের ব্যাপক ক্ষতি করে। ১৮৩৩ সালের ১৩ মে থেকে বিদ্রোহ স্তিমিত হয়ে পড়ে। এর পর থেকে বিদ্রোহীরা নিয়মতান্ত্রিকভাবে দাবি আদায়ের পন্থা অবলম্বন করে। তাঁদের পক্ষে দাবি আদায়ের জন্য উজির সরকারকে উকিল নিযুক্ত করে ময়মনসিংহে পাঠানো হয়। আদালতের লড়াইয়ে তাদের হাত শক্ত করার জন্য কলকাতা থেকে একজন এ্যাটর্নি আনা হয়।

এই বিদ্রোহ আদিবাসীদের বা কোনো ধর্মীয় আন্দোলন ছিলো না। এ বিদ্রোহে অংশগ্রহণকারীরা ছিলেন সব ধর্মের ও বর্ণের।

## নেতৃবৃন্দ
* করম শাহ
* টিপু শাহ
* জানকুপাথর ও দোবরাজপাথর

## আরো দেখুন
* ফকির-সন্ন্যাসী বিদ্রোহ 
* নীল বিদ্রোহ
* সিপাহী বিদ্রোহ
* ময়মনসিংহের ইতিহাস
* সাঁওতাল বিদ্রোহ
* ভিল বিদ্রোহ
* মুন্ডা বিদ্রোহ
* কোল বিদ্রোহ
* চুয়াড় বিদ্রোহ
* ফরাজী অান্দোলন
* ওয়াহাবি অান্দোলন
* শূদ্র জাগরণ অান্দোলনে অার্যেস রায় ঠাকুর এর ভূমিকা

## তথ্যসূত্র

২. অার্যেস রায় এর 'ইতিহাস এর কতকথা' গ্রন্থ, ২০১৯, মহালয়া

বিষয়শ্রেণী:ভারতের স্বাধীনতা আন্দোলন
বিষয়শ্রেণী:ব্রিটিশ সাম্রাজ্যের বিরুদ্ধে প্রতিরোধ
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:শেরপুর জেলা
বিষয়শ্রেণী:ময়মনসিংহ জেলা
বিষয়শ্রেণী:বিদ্রোহ
বিষয়শ্রেণী:বাংলাদেশে হিন্দুধর্ম
বিষয়শ্রেণী:বাংলাদেশে সুফিবাদ
বিষয়শ্রেণী:বেঙ্গল প্রেসিডেন্সি
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:সমন্বিত রাজনৈতিক আন্দোলন
সূরা ওয়াকিয়াহ

**সূরা আল ওয়াক্বিয়াহ্‌** (আরবি ভাষায়: الواقعة) মুসলমানদের ধর্মীয় গ্রন্থ কুরআনের ৫৬ তম সূরা, এর আয়াত অর্থাৎ বাক্য সংখ্যা ৯৬ এবং রূকু তথা অনুচ্ছেদ সংখ্যা ৩। সূরা আল ওয়াক্বিয়াহ্‌ মক্কায় অবতীর্ণ হয়েছে।

## নামকরণ
এই সূরাটির প্রথম আয়াতের الواقعة বাক্যাংশে থেকে এই সূরার নামটি গৃহীত হয়েছে; অর্থাৎ, যে সূরার মধ্যে واقعة (‘ওয়াক্বিয়াহ্‌’) শব্দটি আছে এটি সেই সূরা।
ওয়াকিয়াহ শব্দটির অর্থ "ঘটনা" বা বলা যেতে পারে কিয়ামত দিবসের ঘটনা।

## নাযিল হওয়ার সময় ও স্থান

কুরআনের ব্যাখ্যাকারগণ মতে, এই সূরাটি একটি মক্কী সূরা, অর্থাৎ এটি হযরত মুহাম্মদ (সা.)-এর মক্কী জীবনে অবতীর্ণ হয়েছে। তবে কিছু মুফাসসিরের মতে (যদিও তারা সংখ্যায় অল্প), সূরার কিছু অংশ মাদানী সময়ে নাজিল হয়েছে। তাদের মধ্যে কেউ বলেন, আয়াত ৩৯–৪০ মাদানী কালে নাজিল হয়েছে, আবার কারো মতে আয়াত ৮১–৮২, আর অন্যরা বলেন আয়াত ৮৩ মাদানী কালের।

কুরআনের বর্তমান বিন্যাস অনুযায়ী (যা অবতরণের ক্রম অনুসারে নয়), এটি হলো ৫৬তম সূরা, এবং এটি অবস্থিত সূরা আর-রহমান-এর পরেই, যেখানে আংশিকভাবে সম্পর্কিত বিষয় আলোচিত হয়েছে।

## সারসংক্ষেপ

মক্কায় নাজিল হওয়া এই সুরায় মহান আল্লাহর অনন্ত-অসীম ক্ষমতার বিবরণ স্থান পেয়েছে। কিয়ামত সংঘটিত হওয়ার বর্ণনা, মৃত্যুর পর পুনরুত্থান বিষয়ে সন্দেহ পোষণকারীদের উপযুক্ত জবাব দেওয়া হয়েছে। এছাড়া হাশরের ময়দানের ভয়াবহতা, অগ্রবর্তী দলের পরিচয়, ডান-বাঁ দিকের লোকদের অবস্থান, আমল অনুযায়ী নিয়ামত ও আজাব ভোগের সূক্ষ্মাতিসূক্ষ্ম বিবরণও দেওয়া হয়েছে।
আখিরাত এই অধ্যায়ে আলোচিত প্রধান বিষয়। এর আগের অধ্যায় আর-রহমান-এ জান্নাতের পুরস্কারসমূহের বর্ণনা এসেছে। এই অধ্যায়েও সেই পুরস্কারের উল্লেখ করা হয়েছে, তবে পাশাপাশি জাহান্নামের শাস্তির কথাও তুলে ধরা হয়েছে।

এখানে আখিরাতের তিন শ্রেণীর মানুষের পার্থক্য স্পষ্ট করা হয়েছে:
১. সাবেকুন (অগ্রগণ্যরা)
২. আশহাবুল ইয়ামীন (ডানদিকের সঙ্গীরা)
৩. আশহাবুশ শিমাল (বামদিকের সঙ্গীরা)

প্রথম দুই শ্রেণীর লোক জান্নাতে প্রবেশ করবে, আর বামদিকের সঙ্গীরা জাহান্নামে যাবে।

“ডান” শব্দটি কল্যাণ ও নেককারিত্বের প্রতীক। সৎকর্ম পরায়ণকারীদের আল্লাহর আরশের ডানদিকে বসানো হবে এবং তাদের আমলনামা ডান হাতে দেওয়া হবে।

অন্যদিকে, সাবেকুন (অগ্রগণ্যরা) বলতে একটি বিশেষ দলকে বোঝানো হয়েছে, যাদের আখিরাতে সাধারণ ডানদিকের সঙ্গীদের চেয়েও উত্তম পরিণতি হবে। তাফসীরবিদগণ এ বিষয়ে ভিন্নমত পোষণ করেছেন—কেউ তাদের নবী-রাসূল, কেউ অলিয়া, সিদ্দিক, শহীদ, ইসলাম গ্রহণে অগ্রগণ্য ব্যক্তিবর্গ বা অনুরূপ অন্যদের সাথে অভিহিত করেছেন।

## তথ্যসূত্র

## বহিঃসংযোগ
* ডিজিটাল 'আল কোরআন' ধর্ম বিষয়ক মন্ত্রণালয়, বাংলাদেশ
* quraanshareef.org

বিষয়শ্রেণী:সূরা
বিষয়শ্রেণী:ইসলামি পরকালবিদ্যা
* Wikipedia উইকিপিডিয়া ইংলিশ এডিশনের অনুবাদ
জানকুপাথর ও দোবরাজপাথর

**জানকুপাথর** ও **দোবরাজপাথর** () ছিলেন উনিশ শতকের ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের দুইজন ব্যক্তিত্ব এবং শেরপুরে সংঘটিত উনিশ শতকের তৃতীয় দশকের দুইজন বিদ্রোহী। তারা ময়মনসিংহের পাগলপন্থি বিদ্রোহের অন্যতম নায়ক। **দোবরাজপাথর** ছিলেন জানকুপাথরের সহযোগী আরেকজন বিদ্রোহী। তিনিও গারো-হাজংদের নেতা টিপু শাহের অনুগামী ছিলেন এবং ১৮২৭ সালে ময়মনসিংহ অঞ্চলের প্রজাবিদ্রোহের অন্যতম নেতা ছিলেন। শেরপুরের পশ্চিমদিকে করৈবাড়ি পাহাড়ের পাদদেশে জানকুপাথরের এক প্রধান আস্তানা ছিলো। ১৮৩১ সালে ময়মনসিংহের কালেক্টর নতুন বন্দোবস্ত "অষ্টম আইন" হিসেবে ঘোষণা করা হলেও বিদ্রোহ চালিয়ে যান জানকুপাথর ও দোবরাজ পাথর।

তাঁদের নেতৃত্বে শেষ পর্যায়ে সংগ্রামের রূপ চরম আকার ধারণ করে। ১৮৩৩ সন পর্যন্ত জানকুপাথর করৈবাড়ি পাহাড়ের পাদদেশ থেকে ও দোবরাজপাথর নালিতাবাড়ীর নিকটবর্তী কোনো একস্থান থেকে শেরপুর অভিমুখে দ্বিমুখী আক্রমণ পরিচালনা করেন। বিদ্রোহী পাগলপন্থিগণ শেরপুরের জমিদারবাড়ি, কাছারিবাড়ি, জমিদারদের আশ্রিত লাঠিয়াল বাহিনীর সর্বস্ব লুট করে ও থানায় আগুন ধরিয়ে দেয়। ফলে শেরপুর জনশূন্য হয়ে পড়ে। এগার-বারটি ক্ষেত্রে সরকার ও বিদ্রোহী বাহিনীর মধ্যে যুদ্ধ হয়। অবস্থা বেগতিক দেখে ইংরেজ সরকার বিদ্রোহ সংশ্লিষ্ট লোকজন ও নিরীহ লোকজনকে পাইকারিভাবে হত্যা শুরু করে এবং বিদ্রোহের নেতাদেরকে ধরিয়ে দেবার জন্য পুরস্কার ঘোষণা করে। অতপর বিদ্রোহের দলপতিরা ধীরে ধীরে আত্মসমর্পণ করে। জানকুপাথর উত্তরের পাহাড়ে পালিয়ে যান এবং দোবরাজপাথর পূর্বাঞ্চলে আত্মগোপন করেন। দুর্গাপুর উপজেলার দোবরাজপুর গ্রাম দোবরাজপাথরের স্মৃতি বহন করছে।

## অন্যান্য নেতৃবৃন্দ
* করম শাহ
* টিপু শাহ

## আরও দেখুন
* ফকির-সন্ন্যাসী বিদ্রোহ 
* নীল বিদ্রোহ
* সিপাহী বিদ্রোহ
* ময়মনসিংহের ইতিহাস

## তথ্যসূত্র

বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতের স্বাধীনতা আন্দোলন
বিষয়শ্রেণী:শেরপুর জেলার ব্যক্তি
বিষয়শ্রেণী:ময়মনসিংহের বিপ্লবী
সূরা হাদীদ

**সূরা আল-হাদীদ‌** (আরবি ভাষায়: الحديد) মুসলমানদের ধর্মীয় গ্রন্থ কুরআনের ৫৭ তম সূরা, এর আয়াত অর্থাৎ বাক্য সংখ্যা ২৯ এবং রূকু তথা অনুচ্ছেদ সংখ্যা ৪। সূরা আল-হাদীদ‌ মদীনায় অবতীর্ণ হয়েছে।

## নামকরণ
এই সূরাটির ২৫ নং আয়াতের وَأَنْزَلْنَا الْحَدِيدَ বাক্যাংশের الْحَدِيدَ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে حديد (‘হাদীদ‌’) শব্দটি আছে এটি সেই সূরা।

## নাযিল হওয়ার সময় ও স্থান
সর্ব সম্মত মতে এটি মদীনায় অবতীর্ণ সূরা। এ সূরার বিষয়বস্তু নিয়ে চিন্তা ভাবনা করলে মনে হয় সম্ভবত উহুদ যুদ্ধ ও হুদায়বিয়ার সন্ধির মধ্যবর্তী কোন এক সময় এ সূরা নাযিল হয়েছে। এটা সে সময়ের কথা যখন কাফেররা চারদিক থেকে ক্ষুদ্র এ ইসলামী রাষ্ট্রটিকে তাদের আক্রমণের লক্ষস্থল বানিয়েছিল এবং ঈমানদারদের ক্ষুদ্র একটি দল অত্যন্ত সহায় সম্বলহীন অবস্থায় সমগ্র আরবের শক্তির মোকাবিলা করে যাচ্ছিলেন। এ পরিস্থিতিতে ইসলাম তার অনুসারীদের কাছে শুধু জীবনের কুরবানীই চাচ্ছিলো না বরং সম্পদের কুরবানীর প্রয়োজনীয়তাও একান্তভাবে উপলব্ধি করেছিলো। এ ধরনের কুরবানী পেশ করার জন্য এ সূরায় অত্যন্ত জোরালো আবেদন জানানো হয়েছে। সূরার ১০ আয়াত এ অনুমানকে আরো জোরালো করছে।

## বিষয়বস্তুর বিবরণ
এ সূরার আলোচ্য বিষয় হচ্ছে আল্লাহর পথে অর্থ-সম্পদ ব্যয় করার উপদেশ দান। যখন আরব জাহেলিয়াতের সাথে ইসলামের সিদ্ধান্তের সংগ্রাম চলছিলো, ইসলামের ইতিহাসের সে সংকটকালে মুসলমানদেরকে বিশেষভাবে আর্থিক কুরবানীর জন্য প্রস্তুত করা এবং ঈমান যে শুধু মৌখিক স্বীকৃতি ও বাহ্যিক কিছু কাজকর্মের নাম নয় বরং আল্লাহ ও তার রসূলের জন্য একনিষ্ঠ হওয়াই তার মূল চেতনা ও প্রেরণা, একথা তাদের মনে বদ্ধমূল করে দেয়ার উদ্দেশ্যেই এ সূরা নাযিল করা হয়েছিল। যে ব্যক্তির মধ্যে এ চেতনা ও প্রেরণা অনুপস্থিত এবং আল্লাহ ও তার দীনের মোকাবিলায় নিজের প্রাণ, সম্পদ ও স্বার্থকে অধিকতর ভালবাসে তার ঈমানের দাবী অন্তসর শুন্য। আল্লাহর কাছে এ ধরনের ঈমানের কোন মূল্য ও মর্যাদা নেই। কেবল সেই সব ঈমানদারই আল্লাহর নিকট ‘সিদ্দিক’ ও শহীদ বলে গণ্য যারা কোন রকম প্রদর্শনীর মনোভাব ছাড়াই একান্ত আন্তরিকতা ও সততার সাথে নিজেদের অর্থ-সম্পদ আল্লাহর পথে ব্যয় করে।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
সাইবারসেক্স

থাম্ব|centre|সাইবারসেক্সের ছবি
**সাইবারসেক্স** (ইংরেজি: Cybersex) হলো একপ্রকার ভার্চুয়াল যৌনতা (virtual sex) যেখানে কম্পিউটার নেটওয়ার্ক এর মাধ্যমে বহুদূর থেকে সংযুক্ত দুই বা ততোধিক ব্যক্তি নিজেদের যৌন অনুভূতি ও ভাবের বর্ণনা করে অথবা যৌন-উদ্দীপক মেসেজ একে অপরকে বিনিময় করে। এটি 'কম্পিউটার-সেক্স', 'ইন্টারনেট-সেক্স', 'নেটসেক্স', 'মুডসেক্স', 'হ্রস্বযৌনতা' এবং 'সাইবারিং' নামেও পরিচিত। সাইবারসেক্সে অনেকসময় বাস্তবিক হস্তমৈথুন ঘটে থাকে।
সাইবারসেক্সের প্রকৃতি নির্ভর করে পার্টনারদের নিজেদের মনের মধ্যে থাকা প্রাণবন্ত মানসিক চিত্রের স্মৃতিকে জাগানোর ক্ষমতার উপর। এক্ষেত্রে কল্পনাপ্রবণতা ও পারস্পরিক বিশ্বাস প্রচন্ড গুরুত্বপূর্ণ।ওয়েবক্যাম ব্যবহার করে সরাসরি ভিডিওর মাধ্যমে কৃত যৌন-আলাপ পার্টনারদের আরও মানসিকভাবে নিকটতর হতে সাহায্য করে। কিছু অনলাইন সোস্যাল গেম যেমন "রেড লাইট সেন্টার" সাইবারসেক্স ও অন্যান্য প্রাপ্তবয়স্ক ব্যবহারের জন্য তৈরী করা হয়েছে।

## ব্যবহার
* কিছু ফিকশন লেখক যারা বাস্তব যৌনদৃশ্যের বর্ণনা লিখতে আগ্রহী, তাদের চিন্তাভাবনার ঘনত্ব বাড়াতে এর ব্যবহার গুরুত্বপূর্ণ।
* বাস্তব যৌন-ক্রিয়ার চেয়ে এখানে অংশগ্রহণকারীদের যোগদান অনেক সংকোচ-মুক্ত ও স্বতঃস্ফূর্ত হয়।

## সুবিধা
*ইহা যৌনবাহিত রোগ-এর বা অবাঞ্ছিত গর্ভধারণ-এর ঝুঁকি ছাড়াই যৌন-কামনা পরিতৃপ্ত করতে কার্যকরী। এটি কিশোরবয়সী ব্যক্তিদের শরীরের পক্ষেও সুরক্ষিত।
* ভৌগোলিকভাবে অনেক দূরে থাকা সঙ্গীদের যৌন-সঙ্গম টিকিয়ে রাখতে সাইবারসেক্স সাহায্য করে। তাদের যৌনজীবনের অনেক সমস্যারও পারস্পরিক বিনিময় ঘটে।

## সমালোচনা
* সঙ্গীরা খুব অল্প পরিচয়ে একে অপরের সাথে যৌনসম্বন্ধ তৈরী করতে পারে, মনের চেয়ে শরীরের ঘনিষ্ঠতা বাড়ে।
* সাইবারসেক্সে গোপনীয়তার বিষয়টি বিশেষ চিন্তা উদ্রেককারী; কেননা একজন পার্টনার অপরজনকে না জানিয়েই তাদের ভিডিও বা কথোপকথন রেকর্ড করে সর্বসমক্ষে প্রকাশ করে দিতে পারে।
* বিবাহ-বহির্ভূত ইন্টারনেট রোমান্স দাম্পত্য জীবনে অশান্তি ডেকে আনতে পারে; যা অনেকসময় বিবাহ-বিচ্ছেদের রূপও নিতে পারে।
* বিশেষজ্ঞরা সাইবারসেক্স আসক্তি নিয়ে যথেষ্ট সচেতন হতে পরামর্শ দেন।

## গ্রন্থপঞ্জি
* Deuel, N. R. (1996). "Our passionate response to virtual reality." in S. Herring (ed.), Computer-mediated communication: Linguistic, social and cross-cultural perspectives. Amsterdam: John Benjamins Publishing Company, 129-146. 

## তথ্যসূত্র

বিষয়শ্রেণী:কম্পিউটার
বিষয়শ্রেণী:জৈবিক লিঙ্গ
বিষয়শ্রেণী:যৌনতা ও কম্পিউটিং
বিষয়শ্রেণী:যৌনশিল্প
বিষয়শ্রেণী:ইন্টারনেট সংস্কৃতি
লাউডার দ্যান ওয়ার্ডস (পিংক ফ্লয়েডের গান)

"**লাউডার দ্যান ওয়ার্ডস**" () ডেভিড গিলমোর এবং পলি স্যামসন রচিত একটি গান। গানটির, সমন্বিত রিরিক গিলমোরের কম্পোজিশন সহযোগে স্যামসন কর্তৃক রচিত হয়েছে, যা মূলত ব্রিটিশ রক ব্যান্ড পিংক ফ্লয়েডের পঞ্চদশ স্টুডিও অ্যালবাম *[[দ্য এন্ডলেস রিভার]]* (২০১৪) জন্য রেকর্ড করা হয়েছিল, যেখানে এটি অ্যালবামের সর্বশেষ ট্র্যাক হিসাবে প্রদর্শিত হয়েছে।

## ট্র্যাক তালিকা

## চার্ট

## মুক্তির ইতিহাস

## তথ্যসূত্র

## বহিঃসংযোগ
*
*
*

বিষয়শ্রেণী:২০১৪-এর গান
বিষয়শ্রেণী:২০১৪-এর একক
বিষয়শ্রেণী:২০১০-এর দশকের ব্যাল্যাড
বিষয়শ্রেণী:পিংক ফ্লয়েডের গান
বিষয়শ্রেণী:ব্রিটিশ গান
বিষয়শ্রেণী:রক গীতিকাব্য
বিষয়শ্রেণী:ডেভিড গিলমোর রচিত গান
বিষয়শ্রেণী:মরণোত্তর মুক্তিপ্রাপ্ত গান
বিষয়শ্রেণী:পার্লোফোনের একক
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:পলি স্যামসন রচিত গান
বিষয়শ্রেণী:সঙ্গীত সম্পর্কে গান
ফেনী বিশ্ববিদ্যালয়

**ফেনী বিশ্ববিদ্যালয়** (; সংক্ষেপে: **FU**) গণপ্রজাতন্ত্রী বাংলাদেশ সরকার কর্তৃক অনুমোদিত একটি বেসরকারী বিশ্ববিদ্যালয়। এই বিশ্ববিদ্যালয়টির অস্থায়ী ক্যাম্পাস ফেনী জেলার বারাহিপুরে অবস্থিত। বিশ্ববিদ্যালয়টি নভেম্বর ২০১২ সালে গণপ্রজাতন্ত্রী বাংলাদেশ সরকার ও বিশ্ববিদ্যালয় মঞ্জুরী কমিশন কর্তৃক *বেসরকারি বিশ্ববিদ্যালয় আইন, ২০১০* আইনের আওতায় অনুমোদন লাভ করে, এবং মে ২০১৩ থেকে একাডেমিক কার্যক্রম শুরু করে।

## ক্যাম্পাস
ফেনী বিশ্ববিদ্যালয় এর অস্থায়ী ক্যাম্পাস ফেনী জেলার ফেনী সদর উপজেলার বারাহিপুরে অবস্থিত।
ফেনী বিশ্ববিদ্যালয় এর স্থায়ী ক্যাম্পাস প্রতিষ্ঠার জন্য বিশ্ববিদ্যালয়ের ট্রাষ্টি বোর্ড ঢাকা চট্টগ্রাম মহাসড়কের মোহাম্মদ আলী বাজার ফেনীতে ৩২ বিঘা জমি ক্রয় করে। 

## উপাচার্যগণ
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

* ফসিউল আলম (১৬ এপ্রিল ২০১৩ - ১৫ এপ্রিল ২০১৭)
* সাইফুদ্দিন শাহ্ (২০১৮ - ২০২২) 
* জামালউদ্দীন আহমদ (১৪ অক্টোবর ২০২২ - বর্তমান)

## অনুষদ ও বিভাগসমূহ
* **ব্যবসায় প্রশাসন অনুষদ** 
** ব্যাচেলর অব বিজনেস এ্যাডমিনিষ্ট্রেশন (বিবিএ)
** মাস্টার অব বিজনেস এ্যাডমিনিস্ট্রেশন (এমবিএ)
* **মানবিক অনুষদ, সামাজিক বিজ্ঞান ও আইন**
** ইংরেজিতে ব্যাচেলর অব আর্টস (সম্মান)
** ব্যাচেলর অব ল'স উইথ অনারস (এল.এল.বি-সম্মান)
** পোস্ট গ্রাজুয়েট ডিপ্লোমা ইন লাইব্রেরি অ্যান্ড ইনফরমেশন সাইন্স (পিজিডিএলআইএস)
* **বিজ্ঞান ও প্রকৌশল অনুষদ** 
** কম্পিউটার বিজ্ঞান ও প্রকৌশলে স্নাতক
** তড়িৎ ও ইলেকট্রনিক প্রকৌশলে স্নাতক
**পুরকৌশলে স্নাতক
**গণিতে স্নাতকোত্তর

## আরও দেখুন
*ফেনী জেলা
*ফেনী জেলার শিক্ষা প্রতিষ্ঠানের তালিকা

## তথ্যসূত্র

## বহিঃসংযোগ
# বিশ্ববিদ্যালয়ের নিজস্ব ওয়েবসাইট 

বিষয়শ্রেণী:ফেনী জেলার বিশ্ববিদ্যালয়
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১২-এ বাংলাদেশে প্রতিষ্ঠিত
সাইমন হারমার

**সাইমন রস হারমার** (জন্ম: ১০ ফেব্রুয়ারি, ১৯৮৯) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার বিখ্যাত আন্তর্জাতিক ক্রিকেট তারকা। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে দায়িত্ব পালন করছেন। ডানহাতে মাঝারিসারির ব্যাটসম্যানের পাশাপাশি অফ ব্রেক বোলিং করে থাকেন **সাইমন হারমার**।

ঘরোয়া প্রথম-শ্রেণীর ক্রিকেটে ওয়ারিয়র্সের প্রতিনিধিত্ব করছেন তিনি। এরপূর্বে দক্ষিণ আফ্রিকা এ দলে খেলেছেন। এছাড়াও সাউথ আফ্রিকান ইউনিভার্সিটিজ দলের অধিনায়ক তিনি।

## প্রারম্ভিক জীবন
২০১০-১১ মৌসুমে প্রথম-শ্রেণীর ক্রিকেটে ওয়ারিয়র্সের পক্ষে অভিষেক ঘটে। উদ্বোধনী খেলাতেই তিনি কেপ কোবরাসের বিপক্ষে প্রথম ইনিংসে ৫/৯৮ ও দ্বিতীয় ইনিংসে ১/৫৩ বোলিং পরিসংখ্যান গড়েন। এছাড়াও ৪৬ ও অপরাজিত ৬৯ রান তোলেন তিনি। দলের নিয়মিত সদস্য হিসেবে ২০১১-১২ মৌসুমে ৪৪ উইকেট নিয়ে শীর্ষস্থানীয় উইকেট সংগ্রহকারী হন।

## খেলোয়াড়ী জীবন
ঘরোয়া ক্রিকেটে নিপুণ দক্ষতা লাভের প্রেক্ষিতে ক্রিকেট সাউথ আফ্রিকা কর্তৃপক্ষ তাকে ২০১৪-১৫ মৌসুমে ওয়েস্ট ইন্ডিজের বিপক্ষে তৃতীয় টেস্টে খেলার জন্য আমন্ত্রণ জানায়। নিউ ইয়ার্স টেস্ট নামে পরিচিত কেপটাউনের নিউল্যান্ডসে ২ জানুয়ারি, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। প্রথম দিনে মধ্যাহ্ন বিরতীর পূর্ব মুহুর্তে ডেভন স্মিথকে আউট করে নিজস্ব প্রথম উইকেট তুলে নেন তিনি। ইনিংসে তার বোলিং পরিসংখ্যান ছিল ২৫-৫-৭১-৩।

## তথ্যসূত্র

## আরও দেখুন
* ডেন ভিলাস
* জিমি সিনক্লেয়ার
* উইজডেন বর্ষসেরা ক্রিকেটার
* কোয়াজুলু-নাটাল ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* ২০১৫ দক্ষিণ আফ্রিকা ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:কোলপ্যাকের ক্রিকেটার
বিষয়শ্রেণী:ডারবান'স সুপার জায়ান্টসের ক্রিকেটার
বিষয়শ্রেণী:সানরাইজার্স ইস্টার্ন কেপের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:প্রিটোরিয়া থেকে আগত ক্রিকেটার‎
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:বর্ডারের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:নর্দার্নসের ক্রিকেটার
স্পিউসিপ্পাস

**স্পিউসিপ্পাস** (; ; c. 408 – 339/8 BC) ছিলেন একজন গ্রিক দার্শনিক। তিনি ছিলেন প্রখ্যাত গ্রিক দার্শনিক প্লেটোর বোনের ছেলে। প্লেটোর মৃত্যুর পর তিনি প্লেটো প্রতিষ্ঠিত শিক্ষা-প্রতিষ্ঠান আকাদেমির প্রধান হন এবং পরবর্তী ৮ বছর এই পদে বহাল থাকেন।

## তথ্যসূত্র

## বহিঃসংযোগ

বিষয়শ্রেণী:দর্শন
বিষয়শ্রেণী:গ্রীক দার্শনিক
তারিণীপ্রসন্ন মজুমদার

**তারিণীপ্রসন্ন মজুমদার** (১৯ মে ১৮৯২ - ১৫ জুন ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি পুলিসের গ্রেপ্তার এড়াতে বহুদিন আত্মগোপন করে ছিলেন। পুলিশ তাকে গ্রেপ্তারের জন্য কুমিল্লার এক বাড়ি ঘেরাও করলে পুলিসকে ফাঁকি দিয়ে একটি রিভলভার ও একটি পিস্তলসহ সরে পড়েন। পুনর্বার কলকাতায় ভবানিপুরের বাড়িতে পুলিস ধরতে এলে দোতলা থেকে লাফিয়ে পড়ে পা ভাঙেন, কিন্তু খোঁড়া ভিক্ষুকের অভিনয় করে পুলিস বেষ্টনী থেকে চলে যেতে সক্ষম হন। এরপর ঢাকায় আত্মগোপন করেন এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে শেষ রাত্রে ঘিরে ফেললে তিনি গুলি বিনিময়ের ফলে মারাত্মক ভাবে আহত হন এবং সেখানেই মারা যান। তার সঙ্গী নলিনীকান্ত বাগচী আহত হন এবং সেই দিনই ঢাকা জেলে মারা যান। মৃত্যুর পূর্বে পুলিশের অত্যাচার সত্ত্বেও তারা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তার আশ্রয়দাতা চৈতন্য দে-র ১০ বছর কারাদণ্ড হয়।

## জন্ম ও শিক্ষা
তারিণীপ্রসন্ন মজুমদারের জন্ম কুমিল্লা জেলার কালিনগরে। তার বাবার নাম নবীনচন্দ্র মজুমদার।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:কুমিল্লা জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
ডেন ভিলাস

**ডেন জেমস ভিলাস** (; জন্ম: ১০ জুন, ১৯৮৫) জোহানেসবার্গের ট্রান্সভাল প্রদেশে জন্মগ্রহণকারী দক্ষিণ আফ্রিকার ক্রিকেটার। বর্তমানে **ডেন ভিলাস** ঘরোয়া ক্রিকেটে কেপ কোবরাজে খেলছেন।

## আন্তর্জাতিক কেরিয়ার
৩০ মার্চ, ২০১২ তারিখে ভারত ক্রিকেট দলের বিপক্ষে তার টুয়েন্টি২০ আন্তর্জাতিকে অভিষেক ঘটে। ভিলাসের টেস্ট অভিষেক ঘটে বাংলাদেশের বিপক্ষে ৩০ জুলাই ২০১৫ তারিখে। তিনি এই ম্যাচে উইকেট-রক্ষকের দায়িত্ব পালন করেন।

## তথ্যসূত্র

## আরও দেখুন
* সাইমন হারমার
* দক্ষিণ আফ্রিকা জাতীয় ক্রিকেট দল
* ২০১৫ দক্ষিণ আফ্রিকা ক্রিকেট দলের বাংলাদেশ সফর

## বহিঃসংযোগ

* 
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:পার্ল রয়্যালসের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:গটেংয়ের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:কেপ কোবরাজের ক্রিকেটার
বিষয়শ্রেণী:সাউথ ওয়েস্টার্ন ডিস্ট্রিক্টসের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:কোয়াজুলু-নাটাল ইনল্যান্ডের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:জোজি স্টারসের ক্রিকেটার
বিষয়শ্রেণী:ডারবান হিটের ক্রিকেটার
ম্যাসিডনের দ্বিতীয় আলকেতাস

**দ্বিতীয় আলকেতাস** (; খ্রিস্টপূর্ব পঞ্চম শতাব্দী) ম্যাসিডন শাসনকারী আর্গিয়াদ রাজবংশের একাদশ রাজা ছিলেন।

## পরিচয়
দ্বিতীয় আলকেতাস আর্গিয়াদ রাজবংশের দশম রাজা প্রথম আলেকজান্ডার জ্যেষ্ঠ পুত্র ছিলেন। ৪৫৪ খ্রিস্টপূর্বাব্দে পিতার মৃত্যুর পর তিনি ম্যাসিডনের সিংহাসনে আরোহণ করেন। মদাসক্ত এই শাসক পরবর্তী ছয় বছর রাজত্ব করার পর তার ভ্রাতুষ্পুত্র প্রথম আর্কেলাওস তাকে হত্যা করেন। এর ফলে পরবর্তী শাসক হিসেবে তার ভ্রাতা ও তার হত্যাকারী প্রথম আর্কেলাওসের পিতা দ্বিতীয় পেরদিক্কাস ম্যাসিডনের সিংহাসনে আরোহণ করেন।

## বিতর্ক
পরবর্তী গবেষণায় অবশ্য এই তথ্যের সত্যতা নিয়ে যথেষ্ট প্রশ্নচিহ্ন দেখা দিয়েছে। এথেন্সে ৪৪০ খ্রিস্টপূর্বাব্দ নাগাদ সময়ের একটি শিলালিপির ভাঙা টুকরো উদ্ধার হয়েছে, যেখানে ম্যাসিডন থেকে এথেন্সে কাঠ সরবরাহের একটি চুক্তির উল্লেখ আছে। এই চুক্তিতে ম্যাসিডনের পক্ষে চুক্তিকারক হিসেবে প্রথমে পেরদিক্কাস ও দ্বিতীয়স্থানে আলকেতাসের নাম পাওয়া যায়। এর থেকে অনেক ঐতিহাসিকেরই সন্দেহ যে আসলে দ্বিতীয় পেরদিক্কাসই ছিলেন জ্যেষ্ঠ ভ্রাতা ও পিতা প্রথম আলেকজান্ডারের মৃত্যুর পর তিনিই রাজা হয়েছিলেন। দ্বিতীয় আলকেতাসের আরেক ভাই ফিলিপের মতোই রাজ্যের একটা অংশের শাসক নিযুক্ত হন। তবে পেরদিক্কাসের প্রতিনিধি হিসেবেই তিনি রাজত্ব করতেন। এমনকী তার ভ্রাতুষ্পুত্র প্রথম আর্কেলাওস যখন রাজা হন, তখনও তিনি বেঁচে ছিলেন। বিখ্যাত গ্রিক ঐতিহাসিক ডিওডোরাস তার লেখা *বিবলিওথেকা হিস্তোরিকা*তে (৬০ - ৩০ খ্রিস্টপূর্বাব্দ) প্রথম পেরদিক্কাস থেকে দ্বিতীয় ফিলিপ পর্যন্ত ম্যাসিডনীয় রাজাদের যে তালিকা পেশ করেছেন, তাতেও বর্তমান ঐতিহাসিকদের এই বিকল্প তত্ত্বই সমর্থিত হয়।

## তথ্যসূত্র

## আরও পড়ুন

* Malcolm Errington: *Geschichte Makedoniens. Von den Anfängen bis zum Untergang des Königreiches*. Beck, München 1986, C. H. Beck, 

বিষয়শ্রেণী:আর্গিয়াদ রাজবংশ
বিষয়শ্রেণী:খ্রিস্টপূর্ব ৫ম শতাব্দীর ম্যাসিডোনীয় রাজশাসক
সাভার পৌরসভা

**সাভার পৌরসভা** ঢাকা বিভাগের ঢাকা জেলার অন্তর্গত সাভার উপজেলার একটি প্রশাসনিক অঞ্চল যা রাজধানী ঢাকার সবচেয়ে কাছের পৌরসভা হিসেবে বিবেচিত। ১৯৯২ সালে সাভার পৌরসভা গঠিত হয়। এটি একটি প্রথম শ্রেণির পৌরসভা।

## প্রশাসনিক এলাকা
thumb|সাভার পৌরসভার মহল্লা জিওকোড ম্যাপ

## পৌরসভার সীমানা
উত্তরে - ঘোড়াদিয়া, মল্লিরটেক, টেউটি, বনপুকুর
দক্ষিণে - কর্ণপাড়া, ব্যাংক টাউন
পূর্বে - ধরেন্ডা মৌজা, বনগাঁও ইউনিয়ন
পশ্চিমে - বংশী ও ধলেশ্বরী নদী

## চিত্রশালা

Image:A play ground at Vagolpur in Savar municipality.jpg|সাভার পৌরসভার ভাগলপুরে একটি খেলার মাঠ
Image:Bangshi River at Nama Bazar Savar.jpg|পৌরসভার পাশ দিয়ে প্রবাহিত হয়েছে বংশী নদী
Image:Savar Bus stand.jpg|সাভার কাঁচাবাজার বাসস্ট্যান্ড
Image:Savar Bazar Bus Stand_Dhaka.jpg


## তথ্যসূত্র

## বহিঃসংযোগ

বিষয়শ্রেণী:ঢাকা জেলার জনবহুল স্থান
বিষয়শ্রেণী:ঢাকা জেলার পৌরসভা
পূর্ণচন্দ্র দাস

**পূর্ণচন্দ্র দাস** (১ জুন, ১৮৯৯ - ৪ মে, ১৯৫৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বঙ্গবাসী কলেজের লেখাপড়া পরিত্যাগ করে মাদারিপুরে ১৯১০ সালে "মাদারিপুর সমিতি" নামে একটি ব্রিটিশ বিরোধী বিপ্লবী দল গঠন করেন।

## বিপ্লবী কর্মকাণ্ড
thumb|left|পূর্ণচন্দ্র দাসের মূর্তি, রাসবিহারী অ্যাভিনিউ, কলকাতা, পশ্চিমবঙ্গ, ভারত
১৯১৪-১৫ সনে তিনি বাঘা যতীনের সঙ্গে কাজ করেন। বালেশ্বরের ট্রেঞ্চযুদ্ধে বাঘা যতীনের চারজন পার্শ্বচর তারই দলের (মাদারিপুর সমিতি) কর্মী ছিলেন। বাঘা যতীনের এই চারজন পার্শ্বচর ছিলেন চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ১৯১৩ সালে ফরিদপুর ষড়যন্ত্র মামলায়  পূর্ণচন্দ্র  গ্রেপ্তার হন এবং কিছুদিন পর মুক্তি পান। কিন্তু ১৯১৪ সনে ভারত-রক্ষা আইনে ধৃত হয়ে ১৯২০ সাল পর্যন্ত জেলে আটক থাকেন। পরে তিনি নেতাজী সুভাষচন্দ্রের নবগঠিত ফরওয়ার্ড ব্লকের সঙ্গে যুক্ত হন এবং ১৯৪০ সালে পুনরায় গ্রেপ্তার হয়ে ১৯৪৬ সালে মুক্তি পান। দেশ বিভাগের পর দলীয় রাজনীতি ত্যাগ করেন এবং কলকাতায় উদ্বাস্তু পুনর্বাসন বোর্ডের সদস্য হয়ে বাস্তুহারাদের কল্যাণে তৎপর হন। ১৯৫৬ সালে বালিগঞ্জে সুবোধ নামে এক প্রাক্তন বিপ্লবীর ছুরিকাঘাতে তার মৃত্যু ঘটে। তিনি জেলে মোট ২৭ বছর আটক ছিলেন। ২ বছর পলাতক অবস্থায় ছিলেন। তিনি ৩৩ দিন অনশন ধর্মঘট করেছিলেন।

## জন্ম ও শিক্ষা
পূর্ণচন্দ্র দাসের জন্ম মাদারিপুর জেলার রাজৈর উপজেলার সমাজ ইশিবপুরে। তার বাবার নাম কাশীনাথ দাস। ১৯১০ সনে তিনি মাদারিপুর হাই স্কুল থেকে ম্যাট্রিক পাস করে কলকাতার বঙ্গবাসী কলেজে লেখাপড়া শুরু করেন।

## তথ্যসূত্র

বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:যুগান্তর দল
বিষয়শ্রেণী:১৮৮৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:মাদারীপুর জেলার ব্যক্তি
বিষয়শ্রেণী:১৯৫৬-এ মৃত্যু
বিষয়শ্রেণী:মাদারীপুরের বিপ্লবী
পেস্তা বাদাম

**পেস্তা বাদাম** () (বৈজ্ঞানিক নাম *[[Pistacia vera]]*) একপ্রকার বাদাম। এই গাছ ছোট এবং পর্নমোচী Deciduous,  মধ্য এশিয়া জাত। পেস্তা বাদামের রঙ সবুজাভ, হাল্কা গন্ধ এবং ভালো সংরক্ষণ গুনের জন্য, অধিক জনপ্রিয় এবং এই কারণেই অন্যান্য বাদামের তুলনায় এই বাদাম অনেক দামী।

## বর্ণনা
পেস্তা বাদামের খোলা বা খোলস পাতলা হয়।  বাদামগুলি যখন পরিপক্ব হয়, তখন এই খোলসটি নিজে থেকেই একপাশে ফেটে যায়। ফলে তখন শাঁস খুব সহজেই বার করে নেওয়া যায়। শাঁসটি একটা পাতলা লালচে বাদামী রঙের আবরনে মোড়া থাকে, এই আবরনকে পেল্লিকেল Pellicel বলা হয়। এই খোসাটি ছাড়িয়ে দিলে, বাদামটি সবুজ বর্নের হয়।

## পুষ্টি মূল্য

## কৃষিকার্য

পেস্তা বাদাম ভারতবর্ষে উৎপন্ন হয় না। তবে এদেশে এই বাদামের বিপুল প্রচলন আছে। ইরান, চীন, আফগানিস্তান ও অন্যান্য দেশ থেকে অধিক পরিমাণে আমদানী করা হয়।

## ব্যবহার

পেস্তা বাদামের সবুজ রঙের জন্য, খাবার সাজানোর কাজে প্রচুর পরিমাণে ব্যবহার করা হয়। বিশেষত দামী দামী খাবারের প্লেট সাজানোর কাজেও ব্যবহার করা হয়।। মিষ্টি, আইস্ক্রিম , পুডিং ইত্যাদিতে বানানোর উপকরন হল পেস্তা বাদাম। এছাড়া নোনতা ও স্যাঁকা পেস্তা বাদাম ভীষন জনপ্রিয়।  পেস্তা বাদামের থেকে তৈরী তেল চর্ম রোগের ওষুধ হিসাবেও ব্যবহার করা হয়।

## গ্যালারি


File:Pista Phirni.jpg|পেস্তা বাদামের তৈরী ফিরনি, যা পেস্তা বাদাম দিয়ে সাজানো হয়েছে।
File:Sweet Pistachio Sandwich Stack.jpg|পেস্তা বাদামের তৈরী মিষ্টি।



## তথ্যসূত্র

## বহিঃসংযোগ

বিষয়শ্রেণী:ভোজ্য বাদাম ও বীজ
বিষয়শ্রেণী:ফলদ বৃক্ষ
বিষয়শ্রেণী:ইতালীয় রন্ধনশৈলী
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ম্যাসিডনের প্রথম আর্কেলাওস

**প্রথম আর্কেলাওস** (; ) ম্যাসিডন শাসনকারী আর্গিয়াদ রাজবংশের ত্রয়োদশ রাজা ছিলেন।

## ক্ষমতার লড়াই
প্রথম আর্কেলাওস আর্গিয়াদ রাজবংশের দ্বাদশ রাজা দ্বিতীয় পেরদিক্কাস ও এক ক্রীতদাসীর পুত্র ছিলেন। ৪৪৮ খ্রিস্টপূর্বাব্দে তিনি তার জ্যেষ্ঠতাত ও তৎকালীন শাসক দ্বিতীয় আলকেতাসকে হত্যা করলে তার পিতা পরবর্তী শাসক হিসেবে সিংহাসন আরোহণ করেন। এই সময় তিনি সিংহাসনের প্রকৃত উত্তরাধিকারী তার সৎ-ভাইকে হত্যা করেন। ৪১৩ খ্রিষ্টাব্দে পিতার মৃত্যুর পর নিষ্কন্টক প্রথম আর্কেলাওস ম্যাসিডনের সিংহাসনে বসেন।

## এথেন্সের সঙ্গে সম্পর্ক
ক্ষমতালাভের পরেই প্রথম আর্কেলাওস এথেন্সের সঙ্গে ম্যাসিডনের অর্ধশতাব্দী ব্যাপী বৈরিতার অবসান করেন। ৪১৩ খ্রিষ্টাব্দে সিরাকুজে একটি যুদ্ধে এথেন্স প্রচণ্ড ভাবে পরাজিত হয়। প্রথম আর্কেলাওস এথেন্সের এই পরাজয়ের পর নতুন রণতরী নির্মাণের জন্য প্রয়োজনীয় কাঠের জোগান দিলে এথেনীয়রা কৃতজ্ঞতাবশতঃ তাকে প্রোক্সেনোস উপাধি প্রদান করেন।

## শিল্পমনস্কতা ও সংস্কার
প্রথম আর্কেলাওস একজন সংস্কৃতি ও শিল্পকলামনস্ক শাসক ছিলেন। দক্ষিণ গ্রিসের সঙ্গে তার সাংস্কৃতিক যোগাযোগ ছিল। পেল্লা শহরে রাজধানী স্থানান্তরের পর তিনি আগাথোন ও ইউরিপিদিসের মতো বিখ্যাত কবি, জিউক্সিসের মতো বিখ্যাত চিত্রকর প্রভৃতি সমকালীন যুগের বেশ কয়েকজন শিল্পীদের পৃষ্ঠপোষকতা করেন। তিনি ম্যাসিডনের দিওন অঞ্চলে জিউসের সম্মানে অলিম্পিয়া নামক একটি ধর্মীয়, ক্রীড়া ও সঙ্গীত অনুষ্ঠান পুনঃপ্রচলন করেন। তিনি নিজে প্রাচীন অলিম্পিক গেমস ও পাইথিয়া গেমসে রথ দৌড় প্রতিযোগিতায় অংশ নিয়ে জয় লাভ করেন।

রাজ্যের অভ্যন্তরীণ সংস্কারেও তার সমান মনোযোগ ছিল। তিনি প্রচুর ভালো গুণমানের মুদ্রা চালু করেন। এছাড়া সামরিক বাহিনীর যাতায়াতের সুবিধের জন্য রাস্তা নির্মাণ করেন। তিনি পদাতিক ও অশ্বারোহী বাহিনীকেও সুসংগঠিত করেন।

## মৃত্যু
প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ক্রাতেরোস নামক রাজসভার এক সদস্যের হাতে প্রথম আর্কেলাওসের মৃত্যু ঘটে। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাকে হত্যা করেন বলে এলিয়ানস মত প্রকাশ করেছেন। দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন।, অ্যারিস্টটলের বয়ান অনুযায়ী, প্রথম আর্কেলাওস তাকে যৌন হেনস্থা করায় অপমানিত ক্রাতেরোস তার দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাকে হত্যা করেন।

## তথ্যসূত্র

বিষয়শ্রেণী:আর্গিয়াদ রাজবংশ
বিষয়শ্রেণী:খ্রিস্টপূর্ব ৫ম শতাব্দীতে জন্ম
বিষয়শ্রেণী:খ্রিস্টপূর্ব ৩৯৯-এ মৃত্যু
বিশ্ব বন্ধুত্ব দিবস

থাম্ব|
থাম্ব|
বন্ধুত্বের সম্পর্ক এক মানুষকে আরেকজনের সঙ্গে মনের বন্ধনে আবদ্ধ করে। সমমনা লোকেরাই সফলভাবে বন্ধুত্ব গড়ে তুলতে পারেন। এটা আমাদের জীবনের বিভিন্ন পর্যায়ে গড়ে উঠতে পারে। সাধারণত একই বয়স, চিন্তাধারা এবং একই মেজাজের মধ্যে বন্ধুত্ব গড়ে উঠে। অবশ্য বর্তমান দিনে বন্ধুত্ব বয়সের সাথে সম্পর্কযুক্ত নাও হতে পারে। জাতিসংঘের সাধারণ পরিষদ ৩০ জুলাই তারিখটিকে বিশ্ব বন্ধুত্ব দিবস হিসেবে স্বীকৃতি দিয়েছে। বন্ধুত্বের সম্পর্ককে খানিকটা আলাদা করে মূল্যায়ন করার জন্যই প্রতি বছর আগস্ট মাসের প্রথম রবিবারে সারা বাংলাদেশে **বিশ্ব বন্ধুত্ব দিবস** পালন করা হয়।

## ইতিহাস
বন্ধু দিবস ঘোষণার উত্‍পত্তি বা কারণ ঠিক কী তা সঠিকভাবে বলা মুশকিল। তবে তত্‍কালীন রাজনৈতিক ও সামাজিক অবস্থা অর্থাৎ‍ প্রথম বিশ্বযুদ্ধের ভয়াবহতা, বিশৃঙ্খলা ও হিংস্রতা মানুষের মধ্যে অনেকটাই বন্ধ‍ুর অভাব তৈরি করেছিলো বলে অনেকের অভিমত। ফলে রাষ্ট্রীয়ভাবে বন্ধু দিবস পালন করার ধারণা এসেছিল বলে অনেকে মনে করেন।

এক সূত্র অনুযায়ী, বন্ধু দিবসের শুরু হয়েছিলো অনেক আগে। ১৯১৯ সালে আগস্টের প্রথম রোববার বন্ধুরা নিজেদের মধ্যে কার্ড, ফুল, উপহার বিনিময় করতো। ১৯১০ সালে জয়েস হলের প্রতিষ্ঠিত হলমার্ক কার্ড বন্ধু দিবস পালনের রীতিকে আরও এক ধাপ এগিয়ে নিয়েছিলো।

আবার জানা যায়, ১৯৩৫ সালে আমেরিকার সরকার এক ব্যক্তিকে হত্যা করেছিল। দিনটি ছিল আগস্টের প্রথম শনিবার। তার প্রতিবাদে পরদিন ওই ব্যক্তির এক বন্ধু আত্মহত্যা করেন। এরপর থেকে জীবনের নানা ক্ষেত্রে বন্ধুদের অবদানের প্রতি সম্মান জানাতে আমেরিকান কংগ্রেসে ১৯৩৫ সালে আগস্টের প্রথম রোববারকে বন্ধু দিবস হিসেবে পালনের সিদ্ধান্ত নেয়। সেই থেকেই বন্ধুত্ব দিবস শীঘ্রই এটি খুব জনপ্রিয় হয়ে ওঠে এবং আন্তর্জাতিক বন্ধুত্ব দিবস এর রুপ লাভ করে।

১৯৫৮ সালের ২০ জুলাই, *'ওয়ার্ল্ড ফ্রেন্ডশিপ ক্রুসেড* (World Friendship Crusade) এর প্রতিষ্ঠাতা “Dr. Ramón Artemio Bracho” বন্ধুদের সঙ্গে প্যারাগুয়ের পুয়ের্তো পিনাসকোতে (নদীর তীরে একটি শহর যা উত্তর Asuncion, Paraguay থেকে প্রায় ২০০ মাইল দূরে অবস্থিত) এক নৈশভোজে এ প্রস্তাব উত্থাপন করেন। সে রাতেই এই প্রতিষ্ঠানটি প্রতিষ্ঠা পায় এবং ৩০ জুলাই বিশ্বব্যাপী বন্ধু দিবস পালনের জন্য জাতিসংঘে প্রস্তাব পাঠায়। প্রায় ৫৩ বছর পর, ২০১১ সালের ২৭ জুলাই জাতিসংঘের সাধারণ পরিষদে ৩০ জুলাইকে “বিশ্ব বন্ধু দিবস” হিসেবে নির্ধারণ করা হয়।

বন্ধু দিবস বিভিন্ন দেশে বিভিন্ন তারিখে পালন করা হয়। তবে এখনও বাংলাদেশ-ভারতসহ বিশ্বের বিভিন্ন দেশে আগষ্টের প্রথম রোববারই বন্ধু দিবস হিসেবে পালিত হয়ে আসছে। আবার কোনো কোনো দেশে ৮ এপ্রিল বন্ধু দিবস হিসেবে পালন করা হয়।

## তথ্যসূত্র

বিষয়শ্রেণী:বন্ধুত্ব
বিষয়শ্রেণী:আগস্ট উদ্‌যাপন
বিষয়শ্রেণী:রবিবারের উদ্‌যাপন
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:এপ্রিল উদ্‌যাপন
বিষয়শ্রেণী:জুন উদ্‌যাপন
বিষয়শ্রেণী:জুলাই উদ্‌যাপন
কুশাং শেরপা

**কুশাং শেরপা** () (জন্ম ১৫ই ফেব্রুয়ারি ১৯৬৫) একজন ভারতীয় পর্বতারোহী, যিনি বিশ্বের প্রথম মানুষ হিসেবে মাউন্ট এভারেস্ট শৃঙ্গ তিনদিক দিয়ে আরোহণ করে বিশ্বরেকর্ড করেন।

## সংক্ষিপ্ত জীবনী
কুশাং শেরপা ১৯৬৫ খ্রিষ্টাব্দের ১৫ই ফেব্রুয়ারি নেপালের মাকালু অঞ্চলে জন্মগ্রহণ করেন। যখন তার চৌদ্দ বছর বয়স, সেই সময় একটি অভিযাত্রী দল ওনার গ্রামের পাশ দিয়ে যাচ্ছিল, তখন কুশাং মালবাহকের কাজ করার জন্য তাদের সাথে পালিয়ে যান। তিনি বিশ্বের প্রথম মানুষ যিনি কম্পাসের তিনটি দিক দিয়ে এভারেস্ট আরোহণ করেন বিশ্বরেকর্ড করেন।। তিনি ১৯৯৩ খ্রিষ্টাব্দের ১০ই মে এভারেস্টের দক্ষিণ-পূর্ব শৈলশিরা বরাবর, ১৯৯৬ খ্রিষ্টাব্দে ১৭ই মে উত্তর-পূর্ব শৈলশিরা বরাবর, ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর এবং ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন। 

কুশাং দোরজি শেরপা বর্তমানে ভারতের পশ্চিমবঙ্গ রাজ্যের দার্জিলিং শহরে বসবাস করেন এবং দার্জিলিঙের হিমালয়ান মাউন্টেনিয়ারিং ইনস্টিটিউট এ প্রশিক্ষক হিসাবে কর্মরত।

## আরোহণ
কুশাং শেরপা মোট পাঁচবার এভারেস্ট শৃঙ্গ জয় করেন।
*১৯৯৩  খ্রিষ্টাব্দের ১০ই মে প্রথমবার এভারেস্টের দক্ষিণ-পূর্ব শৈলশিরা বরাবর
* ১৯৯৬ খ্রিষ্টাব্দের ১৭ই মে উত্তর-পূর্ব শৈলশিরা বরাবর।
* ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর ।
* ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন।
* ২০০৩ খ্রিষ্টাব্দের শেষবার এভারেস্ট শৃঙ্গ জয় করেন।

## তথ্যসূত্র

## আরো পড়ুন
*

বিষয়শ্রেণী:ভারতীয় পর্বতারোহী
বিষয়শ্রেণী:১৯৬৫-এ জন্ম
বিষয়শ্রেণী:ভারতীয় এভারেস্ট জয়ী
বিষয়শ্রেণী:দার্জিলিঙের ব্যক্তি
বিষয়শ্রেণী:ভারতে নেপালি অভিবাসী
বিষয়শ্রেণী:ভারতের নাগরিকীকৃত নাগরিক
বিষয়শ্রেণী:নেপালি পর্বতারোহী
বিষয়শ্রেণী:পশ্চিমবঙ্গের পর্বতারোহী
বিষয়শ্রেণী:২০২৪-এ মৃত্যু
ভালদিভিয়া সংস্কৃতি

চাভিন সংস্কৃতি যদি এক অর্থে কারাল-সুপে সভ্যতার উত্তরাধিকার বহন করে থাকে, লাস ভেগাস সংস্কৃতির সরাসরি উত্তরাধিকার বর্তায় **ভালদিভিয়া সংস্কৃতির** উপর। তবে এই দুই প্রাচীন সংস্কৃতি সময়ের হিসেবে পরস্পর সরাসরি যুক্ত ছিল না, বরং একের বিলোপ ও অপরের উদ্ভবের মধ্যে প্রায় ৬০০ বছরের ব্যবধান পরিলক্ষিত হয়। বর্তমান ইকুয়েডরের গুয়াইয়াস প্রদেশের সান্তা এলেনা উপদ্বীপের ভালদিভিয়া শহরের কাছে নব্যপ্রস্তরযুগীয় এই সংস্কৃতির কেন্দ্রগুলি প্রথম আবিস্কৃত হয়েছিল বলে তার এই নাম। খ্রিস্টপূর্ব ৩৫০০ - ১৮০০ অব্দের মধ্যে ইকুয়েডরের পশ্চিম উপকূল বরাবর এই সংস্কৃতির বিকাশ ঘটে। সেই হিসেবে এই সংস্কৃতি ছিল দক্ষিণে বিকশিত ও উন্নত কারাল সভ্যতারই সমসাময়িক। তবে কারাল সভ্যতার মতো এখানে কোনও বৃহৎ শহর গড়ে ওঠা বা জটিল প্রশাসনিক কর্মকাণ্ডের তেমন নিদর্শন পাওয়া যায় না। গুয়াইয়াস, লস রিওস, মানাবি এবং এল ওরো প্রভৃতি প্রদেশে লা সেন্তিনেলা, লা লোরা, পুয়েব্লো নুয়েভো, সান ইসিদ্রো, সান পাবলো, প্রভৃতি স্থানে এই সভ্যতার প্রায় ১৫০টি কেন্দ্র খুঁজে পাওয়া গেছে।

ইকুয়েডরীয় প্রত্নতত্ত্ববিদ এমিলিও এস্ত্রাদা ১৯৫৬ সালে প্রথম এই সংস্কৃতির নিদর্শন আবিষ্কার করেন। এরা মৃৎপাত্র তৈরি করতে জানতো; এদের তৈরি মৃৎপাত্রগুলিতে প্রথমদিকে সুক্ষতার যথেষ্ট অভাব পরিলক্ষিত হলেও ক্রমে ক্রমে এরা এতে খুবই দক্ষ হয়ে ওঠে। পরবর্তী সময়ে তৈরি এদের রঙীন, পালিশযুক্ত ও সুক্ষ কারুকার্যতে পরিপূর্ণ পাত্রগুলি তার সাক্ষ বহন করে। এদের জীবনযাত্রার মূল ভিত্তি ছিল কৃষি ও মৎসশিকার। মেইজ, কাসাভা, বিনস, স্কোয়াশ, তুলো, প্রভৃতি ছিল তাদের প্রধান ফসল। সমুদ্র উপকূল, খাঁড়ি ও নদী থেকে তারা মাছও ধরতো। তুলো থেকে তারা কাপড় তৈরি করতো।

ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি *ভেনাস* মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত।

## তথ্যসূত্র

বিষয়শ্রেণী:ইতিহাস
বিষয়শ্রেণী:প্রাচীন সভ্যতা
বিষয়শ্রেণী:দক্ষিণ আমেরিকা
বিষয়শ্রেণী:ইকুয়েডরের ইতিহাস
শিমুলিয়া ইউনিয়ন, সাভার

**শিমুলিয়া ইউনিয়ন** ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩৪.৬৬ বর্গ কিলোমিটার। ইউনিয়নের গোহাইল বাড়ি এলাকায় শিমুলিয়া ইউনিয়ন পরিষদ কার্যালয় অবস্থিত।

## তথ্যসূত্র

## বহিঃসংযোগ


বিষয়শ্রেণী:সাভার উপজেলার ইউনিয়ন
সারিন

**সারিন** (বৈজ্ঞানিক নাম: *Pieris canidia*) এক প্রজাতির মাঝারি আকারের প্রজাপতি, যাদের মুল শরীর আর ডানা সাদা বর্ণের এবং তার ওপর কালো ছোপযুক্ত। এরা ‘পিয়েরিডি’ পরিবারের সদস্য।

## আকার
প্রসারিত অবস্থায় সারিনের ডানার আকার ৪৫-৬০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত সারিন এর উপপ্রজাতি হল- 
* *Pieris canidia canis* Evans, 1912 – Sahyadri Cabbage White
* *Pieris canidia indica* Evans, 1926 – Indian Cabbage White
## বিস্তার
সাধারণত এই জাতীয় প্রজাপতিটি  ভারতে হিমালয় সন্নিহিত অঞ্চলগুলিতে প্রচুর পরিমাণে দেখা যায়। দক্ষিণ ভারত সহ ভারতীয় উপদ্বীপ অঞ্চল, নেপাল, পামির মালভূমি পর্যন্ত, এছাড়া চিন ও উত্তর ও দক্ষিণ কোরিয়াতেও এদের দেখা যায়। কাশ্মীর থেকে সিকিম, আসাম এর ১২০০০ ফুট উচ্চতা পর্যন্ত এদের দেখা মেলে।

## বর্ণনা
এই প্রজাপতি মূলত: সাদা বর্ণের। ওপর পিঠ ও সামনের ডানার শীর্ষে কালো। এই কালো ছোপ পার্শ্বপ্রান্ত বরাবর নেমে এসেছে। ডানার আঁচলে একটা মাঝারি মাপের কালো ফোঁটা লক্ষ্য করা যায়। ডানার নিচের পিঠে সাদার ওপর হাল্কা ছাই এবং হলুদের আভা দেখা যায়। এদের মূল খাদ্য ফুলকপির পাতার রস। 

## বৈশিষ্ট্য
### ডিম
* সারিনের ডিম সাদা বর্ণের হয় এবং দেখতে অনেকটা চাল এর মতো।
### শূককীট
* শূককীটগুলি লম্বাটে এবং ঘন সবুজ বর্ণের হয়। পিঠের মাঝখানে দৈর্ঘ্য বরাবর একটা হলুদ রেখা দেখা যায়। এরা পাতার নিচে বা গাছের কাণ্ডে বিশ্রাম করে। 
#### আহার্য উদ্ভিদ
এই শূককীট Brassicaceaeগোত্রের উদ্ভিদ অর্থাৎ ফুলকপি (Brassica oleracea),বাঁধাকপি এবং Cruciferae এদের পাতার রসালো অংশ আহার করে।

### মূককীট
* মূককীট এর রঙ সবুজ হয়। এরা সাধারণত পাতার ওপর পিঠে মূককীটে পরিনত হয়। সারিনের মূককীটগুলির মাথা সরু হয়।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:সিকিমে প্রাপ্ত পিয়েরিডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:১৭৬৮-এ বর্ণিত প্রজাপতি